Komission asetus (EY) N:o 505/98, annettu 3 päivänä maaliskuuta 1998, tietyistä munien kaupan pitämisen vaatimuksista annetun neuvoston asetuksen (ETY) N:o 1907/90 soveltamista koskevista yksityiskohtaisista säännöistä annetun asetuksen (ETY) N:o 1274/91 muuttamisesta



Virallinen lehti nro L 063 , 04/03/1998 s. 0016 - 0017



KOMISSION ASETUS (EY) N:o 505/98, annettu 3 päivänä maaliskuuta 1998, tietyistä munien kaupan pitämisen vaatimuksista annetun neuvoston asetuksen (ETY) N:o 1907/90 soveltamista koskevista yksityiskohtaisista säännöistä annetun asetuksen (ETY) N:o 1274/91 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä munien kaupan pitämisen vaatimuksista 26 päivänä kesäkuuta 1990 annetun neuvoston asetuksen (ETY) N:o 1907/90 (1), sellaisena kuin se on viimeksi muutettuna asetuksella (EY) N:o 818/96 (2), ja erityisesti sen 10 artiklan 3 kohdan ja 20 artiklan 1 kohdan, sekä katsoo, että komission asetuksessa (ETY) N:o 1274/91 (3), sellaisena kuin se on viimeksi muutettuna asetuksella (EY) N:o 1511/96 (4), annetaan tarpeelliset säännökset muna-alan kaupan pitämisen vaatimusten soveltamista varten, munien keräilytiheyttä voitaisiin vähentää niiden tuottajien osalta, jotka voivat antaa takeet, että munat säilytetään maatilalla alle 14 asteen lämpötilassa; tämä poikkeus tulisi rajoittaa koskemaan niitä jäsenmaita, joissa alhaisten tuotanto- ja asutustiheyksien takia on säännönmukaisesti korkeat keräily- ja jakelukustannukset ja joilla on osoittaa alhaiset keskilämpötilat; nämä ehdot täyttyvät ainoastaan Suomessa ja Ruotsissa; tätä säädöstä tulisi soveltaa 1 päivästä tammikuuta 1998 alkaen, jotta tasainen siirtyminen yhteisten munakaupan standardien soveltamiseen Ruotsissa mahdollistuisi, mitä oli lykätty kyseiseen päivämäärään liittymisasiakirjan 149 artiklan 1 kohdan mukaisesti komission asetuksella (EY) N:o 2059/96 (5), jotta muiden kuin häkeissä kasvatettavien kanojen munien myyntiä voitaisiin valvoa paremmin, on tarpeen säätää näiden munien liikevaihtoa koskevasta yksityiskohtaisesta lisäkirjanpidosta keräys- ja tukkukauppavaiheessa, on aiheellista antaa jäsenvaltioille lupa siirtää munien tuotantotapaa koskevien oikeiden merkintöjen valvonta tuottajista riippumattomille laitoksille, ja tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1274/91 seuraavasti: 1. Lisätään 1 artiklan 1 kohtaan alakohta seuraavasti: "Kuitenkin Suomessa ja Ruotsissa, jos munien säilytyslämpötila tuotantotilalla pidetään keinotekoisesti enintään 14 °C:ssa, munat voidaan toimittaa tai kerätä tuottajilta pakkaamoihin tai teollisuudelle kerran viikossa." 2. Muutetaan 18 artikla seuraavasti: - lisätään 2 kohdan toiseen alakohtaan seuraava virke: "Tällainen kirjanpito on säilytettävä tilalla vähintään kuusi kuukautta sen jälkeen kun kanat ovat poistuneet tilalta." - lisätään 6 kohtaan a alakohta seuraavasti: "6. a) Keräilijöiden ja tukkumyyjien on pidettävä kirjanpitoa ostoista ja myynnistä sekä varastokirjanpitoa 1 kohdan a, b, c ja d alakohdassa tarkoitetuista munista. Keräilijöiden on pystyttävä osoittamaan näiden munien osalta a) keräyspäivät ja kerätyt määrät, b) tuottajien nimet ja osoitteet, c) asianomaisiin pakkaamoihin toimitetut määrät ja toimituspäivät. Tukkukauppiaiden (mukaan lukien välittäjät, jotka eivät fyysisesti käsittele munia) on pystyttävä osoittamaan näiden munien osalta a) sekä osto- että myyntipäivät ja -määrät, b) toimittajien/ostajien nimet ja osoitteet. Lisäksi näitä munia fyysisesti käsittelevien tukkukauppiaiden on pidettävä viikoittaista kirjaa fyysisistä varastoista. Sen sijaan, että pitäisivät erityistä kirjanpitoa osto- ja myyntitapahtumista, keräilijät ja tukkukauppiaat voivat arkistoida laskut tai merkitä kuormakirjat kuten kohdassa 1 on osoitettu." - korvataan 7 kohdan a alakohta seuraavasti: "7. a) Edellä 2-6 a kohdan säännöksiä ei sovelleta, jos käytetään 1 kohdan e alakohdassa tarkoitettua ilmaisua." 3. Lisätään 18 b artikla seuraavasti: "18 b artikla Edellä 18 artiklan 1 kohdassa tarkoitettujen tuotantotavan merkitsemisessä käytettävien ilmaisujen valvonta, mukaan lukien kunkin tuotantotavan erityispiirteitä koskevat ilmaisut, voidaan siirtää jäsenvaltioiden nimeämille laitoksille, jotka ovat tarpeeksi riippumattomia kyseisistä tuottajista ja jotka ovat voimassa olevan eurooppalaisen standardin N:o En/45011 mukaisia. Kyseisen jäsenvaltion toimivaltaiset viranomaiset antavat näille laitoksille toimiluvat ja valvovat niitä." 2 artikla Tämä asetus tulee voimaan 1 päivästä toukokuuta 1998 lähtien. Kuitenkin 1 artiklan 1 kohtaa sovelletaan 1 päivästä tammikuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä maaliskuuta 1998. Komission puolesta Franz FISCHLER Komission jäsen (1) EYVL L 173, 6.7.1990, s. 5 (2) EYVL L 111, 4.5.1996, s. 1 (3) EYVL L 121, 16.5.1991, s. 11 (4) EYVL L 189, 30.7.1996, s. 91 (5) EYVL L 276, 29.10.1996, s. 11